
Snjeguljica je imala maćehu, zlu i oholu kraljicu. Maćeha se po cijeli dan 
gledala u ogledalo i zapitkivala ga: »Tko je najljepši na svijetu?« 
Kad je Snjeguljica izrasla u lijepu djevojku, zrcalo je odgovorilo: »Snje- 


guljica je najljepša na svijetu!« 


Maćeha je pozelenjela od bijesa. Pozvala je lovca, naredila mu da Snje- 
guljicu povede u šumu i da je tamo ubije. 

Lovac je pustio Snjeguljicu pobjeći, a kraljici je kao dokaz da je ubijena 
donio srce nastrijeljene srne. 

Snjeguljica se u šumi sklonila u neku kućicu. 


Bila je to kuća patuljaka. Njih sedam radilo je u rudniku. 

Kad su se uvečer vratili s posla kući, ugledali su Snjeguljicu. Obradovali 
su se i obećali da će je čuvati od zle maćehe. 

Snjeguljica im je kuhala jelo i pospremala kuću. 


Maćeha je saznala gdje živi Snjeguljica. Kako je bila vještica, pretvorila 
se u staru prodavačicu jabuka. Snjeguljica je zagrizla ponuđenu otrovnu 
jabuku iz njezine košare i srušila se mrtva. 


lijepa 


plakali za svojom dobrom Snjeguljicom. Bila je tako 
živa. Zato su je patuljci stavili u otvoreni stakleni lijes i čuvali 


kraj nje stražu. 

Prolazio onuda kraljević i sagnuo se da poljubi nepoznatu ljepoticu. Čim 
ju je podigao, iz Snjeguljičina grla izletjela je otrovna jabuka. Snjeguljica 
je oživjela. 

Kraljević je poveo Snjeguljicu u svoj dvorac, a patuljci su im dugo kapi- 
cama mahali na pozdrav. 

